Elena Huelva

Elena Huelva Paloma (Sevilla, 21 de mayo de 2002-Sevilla, 3 de chinero de 2023)https://web.archive.org/web/20230103203119/https://oxgaps.org/who-is-elena-huelva-why-did-she-say-goodbye-to-her-followers/ estió una activista espanyola per la luita contra lo cáncer, pacient de sarcoma de Ewing, conoixida per divulgar a traviés d'os rez socials la malotía que padeixeba, con a finalidat d'aduyar asinas a atros en a mesma situación.

 Biografía 
Elena Huelva naixió lo 21 de mayo de 2002 en a ciudat de Sevill, filla de Manuel Huelva y Emilia Paloma. Cuan teneba 16 anyos le estió diagnosticado sarcoma d'Ewing; dende ixe momento, explicó lo suyo día a día contra lo cáncer, y popularizó lo lema "Mis ganas ganan", con o cual describiba la suya actitut frent a la malotía.

Dende 2019, colaboró con multiples organizacions sin ánimo de lucro relacionadas con o cáncer. En agüerro de 2022 escribió lo libro Mis ganas ganan, en an contó la suya experiencia con a malotía.

En aviento de 2022 disenyó un mocador pa lo chuguet "Baby Pelón", comercializado per la Fundación Juegaterapia con l'obchectivo de recaudar fondos pa la investigación d'o sarcoma de Ewing. Pa levar a cabo dita recaudación, la Fundación Juegaterapia creyó la "Beca Elena Huelva" chunto a lo Grupo Espanyol d'Investigación en Sarcomas (GEIS).

Elena Huelva feneixió lo 3 de chinero de 2023 dimpués d'un empioramiento continau d'a suya malotía. La suya muerte causó una oleada de reazions en os rez sozials, incluyindo condolenzias per parte d'un gran numero de feguras publicas, abarcando dende lo plano d'a politica, como lo President d'a Chunta d'Andalucía Juanma Moreno, dica lo mundo d'o espectaclo, los meyos de comunicación y entidaz esportivas como lo Real Betis Balompié.

Un día dimpués d'a suya muerte, lo 4 de chinero de 2023, se celebró un responso a lo cual asistioron personalidaz publicas como la presentadora de televisión Sara Carbonero u lo cineasta Alberto Rodríguez Librero, y finalment, dimpués de dito acto, estió incinerada en o tanatorio-crematorio de Camas (Sevilla).

 Referenzias 

 Vinclos externos 
 Twitter d'Elena Huelva
 Instagram d'Elena Huelva

Categoría:2002 (naixencias)
Categoría:2023 (muertes)